open-index/open-wikipedia-markdown huggingface dataset:
திரிபதார்த்த ரூபாதி தசகாரிய அகவல்

**திரிபதார்த்த ரூபாதி தசகாரிய அகவல்** என்னும் நூல் 16 ஆம் நூற்றாண்டில் தோன்றியது. நூல் மூன்று ஆசிரியப்பாவால் ஆனது. அவை முறையே 56, 36, 46 அடிகள் கொண்டவை. ஞானப்பிரகாசர் அறிவித்தபடி இந்த நூல் செய்யப்பட்டதாக இந்த நூலின் இறுதியில் உள்ள அடிகள் குறிப்பிடுகின்றன.
 
ஆசு ஆகமம் அறைந்தது இது எனத்
தேசிக மாமணி தென் கமலாபுரி
நாசம் இல் சீர்த்தி ஞானப்ரகாசன்
அருளிய அட்டவணையின் அடைவே
பெரிதும் பயனுறப் பேசினன் அறியே. – என்பன அந்த அடிகள். 
## நூல் விளக்கம்
*திரிபதார்த்தம் – பாசம், பதி, பசு
*தசகாரியம் – தத்துவ ரூபம், தத்துவ தரிசனம், தத்துவ சுத்தி, ஆன்ம ரூபம், ஆன்ம தரிசனம், ஆன்ம சுத்தி, சிவரூபம், சிவதரிசனம், சிவயோகம், சிவகோகம் – என்னும் 10 படிநிலைகள்.. இவற்றை இந்த நூல் ரூபாதி தசகாரியம் எனக் கொண்டு, பெயர் சூட்டிக்கொண்டுள்ளது. 

இவற்றுள் ஆன்மரூபம் முதலான சி நிலைகள் உமாபதியார் செய்த சிவப்பிரகாசத்தின் இறுதியில் கூறப்பட்டுள்ளன. உண்மைநெறி விளக்கம் என்னும் சித்தாந்த சாத்திரம் இப் பத்தையும் கூறுவதற்கென்றே எழுந்த தனி நூல். இதில் ஆறு பாடல்கள் உள்ளன. தத்துவப்பிரகாசம் என்னும் பெருநூல் இவற்றை விரிவாகச் சொல்கிறது. இந்த வரிசையில் 102 பாடல்களைக் கொண்டதாய் 15 ஆம் நூற்றாண்டில் களந்தை ஞானப்பிரகாசர் செய்த தசகாரியம் என்னும் நூல் விரிந்துள்ளது. இவை அன்றிச் சைவச் சிறுநூல்கள் பலவும் உள்ளன. 

தசகாரியத்தை மேலும் பிரித்துக் கூறும் நூல்களும் உள்ளன. அவற்றுள் ஒன்று தசக்கிரமக் கட்டளை. மு. அருணாசலம் எழுதி{ஃ ‘சித்தாந்தம்’ என்னும் இதழில் வெளிவந்துள்ளது. தத்துவப் பிரகாசம் நூலிலேயே இந்த விரிந்த முறை உள்ளது. தத்துவரூபம், ஆன்மரூபம், சிவரூபம் என்னும் படிநிலைகள் ஒவ்வொன்றும் உருவம், சொரூபம், சுபாவம், விசேடம், வியாத்தி, வியாபகம், குணம், வன்னம் – என்னும் எட்டாகப் பாகுபாடு செய்யப்பட்டுள்ளன. 

இவற்றை இந்த நூலில் இவை பத்தும் - சுபாவம், வியாத்தி, வியாபகம், குணம், விசேடம், ரூபகம், ரூபம், சொரூபம், தரிசனம், சுத்தி – என வரிசை மாற்றி அமைக்கப்பட்டுள்ளன. ‘வன்னம்’ என்பதை இந்த நூல் ‘ரூபம்’ எனக் குறிப்பிடுகிறது. 
ஆன்ம தசகாரியம் என வரும்போது ‘ஆன்மலாபம்’ என்பதைச் சேர்த்து 11 என இந்நூல் குறிப்பிடுகிறது. 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
ஜூல்-தாம்சன் விளைவு

வெப்பவியக்கவியலில், **ஜூல்-தாம்சன் விளைவு** (*Joule–Thomson effect*) அல்லது **ஜூல்-கெல்வின் விளைவு** (*Joule–Kelvin effect*) என்பது வாயு அல்லது திரவம் ஒன்று,  சிறு திறப்பு அல்லது நுண்துளை அடைப்பான் ஊடாகச் செலுத்தப்படும் போது, வெப்பம் எதுவும் சுற்றுச்சூழலுக்கு இழக்காமல் இருக்கும் போது அதன் வெப்பநிலை மாற்றம் அடைவதைக் குறிக்கும் விளைவு ஆகும். இது *முறுக்குதல் நிகழ்வு* (*throttling process*) என அழைக்கப்படும். அறை வெப்பநிலையில், ஹைட்ரஜன், ஹீலியம், நியான் ஆகியவை தவிர்ந்த வாயுக்கள் ஜூல்-தாம்சன் விளைவினால் விரிவடையும் போது குளிர்ச்சி அடைகின்றன.

இவ்விளைவு ஜேம்ஸ் பிரிஸ்காட் ஜூல், வில்லியம் தாம்சன் ஆகியோரின் பெயரால் அழைக்கப்படுகின்றது. 1852 ஆம் ஆண்டில் இவர்கள் இதனைக் கண்டுபிடித்தனர்.

## விளக்கம்
சிறு திறப்பு வழியாக ஒரு வளியானது விரிவடையும் போது பொதுவாக குளிர்ச்சி ஏற்படுகிறது. இது திறப்பின் இருபக்கமும் உள்ள வளியின் அழுத்த வேறுபாட்டைப் பொறுத்திருக்கிறது. இதற்குக் காரணம் வளி விரிவடையும் போது வளிமூலக்கூறுகள் தங்களுக்கு இடையேயுள்ள கவர்ச்சி விசைக்கு எதிராகச் செயல்படுவதாகும். இதற்குத் தேவையான ஆற்றல் அவ்வளியிலிருந்தே பெறப்படுகிறது. வெப்பநிலை மாற்றம், வளியானது பாயில் விதியிலிருந்து மாறுபடுவதாலும்  தோன்றக்கூடும். இது குளிர்வதாகவோ அல்லது வெப்பநிலை கூடுவதாகவோ இருக்கும். இந்த விளைவிற்கு வளியின் முதல் வெப்பநிலையும் அழுத்த வேறுபாடுமே காரணங்கள். இவ்விரு விளைவுகளின் முடிவான பயன் ஜூல்-தாம்சன் விளைவாக இருக்கிறது. கொடுக்கப்பட்ட ஒரு சராசரி அழுத்தத்தில் , எந்த வெப்பநிலையில் இவ்விரு விளைவுகளும் சமநிலையில் இருக்கிறதோ அந்த வெப்பநிலை 'நிலைமாறு வெப்பநிலை' (Temperature of inversion) எனப்படும். இந்த வெப்பநிலைக்குக் கீழான வெப்பநிலையில் விரிவடையும் போது குளிர்ச்சியும் இல்லாவிடில் வெப்ப அதிகரிப்பும் தோன்றும்.

## ஜூல்-தாம்சன் (கெல்வின்) குணகம்

ஜூல்-தாம்சன் விளைவு ஒன்றில், மாறா வெப்ப அடக்கத்தில் H, அழுத்தம் P உடன் வெப்பநிலை மாறுவீதம் T *ஜூல்-தாம்சன் (கெல்வின்) குணகம்* (*Joule–Thomson (Kelvin) coefficient* \mu_{\mathrm{JT}}) எனப்படும். இக்குணகம் வளிமத்தின் கனவளவு V, மாறா அழுத்தத்தில் அதன் வெப்பக் கொண்மை C_{\mathrm{p}}, அதன் வெப்பவிரிவுக்கெழு \alpha ஆகியவற்றில் பின்வருமாறு தரப்படும்:

:\mu_{\mathrm{JT}} = \left( {\partial T \over \partial P} \right)_H = \frac{V}{C_{\mathrm{p}}}\left(\alpha T - 1\right)\,

\mu_{\mathrm{JT}} இன் மதிப்பு °C/பார் (SI அலகுகளில்: K/Pa) இல் தரப்படும். இது வளிமத்தின் வகையிலும், அது விரிவடைவதற்கு முன்னர் அதன் வெப்பநிலை, மற்றும் அழுத்தத்திலும் தங்கியிருக்கும்.

அனைத்து உண்மை வாயுக்களுக்கும் ஒரு நேர்மாற்றுப் புள்ளி (*inversion point*) காணப்படும். இப்புள்ளியில் \mu_{\mathrm{JT}} இன் குறி மாறும். இப்புள்ளியில் வெப்பநிலை, *ஜூல்-தாம்சன் நேர்மாறு வெப்பநிலை*, விரிவடைவதற்கு முன்னர் வளிமத்தின் அழுத்தத்தில் தங்கியிருக்கும்.

உண்மை வாயு ஒன்றை எப்போது ஜூல்-தாம்சன் விளைவு குளிர அல்லது சூடாக்கும் என்பதைப் பின்வரும் பட்டியல் தெரிவிக்கிறது:

ஈலியம், நீரியம் ஆகியவற்றிற்கு ஒரு வளிமண்டல அமுக்கத்தில் ஜூல்-தாம்சன் நேர்மாறு வெப்பநிலை மிகக் குறைவு (உ-ம்: ஈலியத்திற்கு 51 K (−222&nbsp;°C)). நைதரசன், ஆக்சிசன் ஆகியவற்றிற்கு, நேர்மாறு வெப்பநிலை முறையே 621 K (348&nbsp;°C), 764 K (491&nbsp;°C) ஆகும்.

இலட்சிய வாயு ஒன்றிற்கு, \mu_{\mathrm{JT}} எப்போதும் சுழியமாக இருக்கும்.

## மேற்கோள்கள்

பகுப்பு:வெப்ப இயக்கவியல்
பகுப்பு:கடுங்குளிரியல்
பகுப்பு:வளிமங்கள்
அர்த்தஸ்வஸ்திகம்

**அர்த்தஸ்வஸ்திகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.  பரதநாட்டியத்தில் இடம்பெறுகின்ற நூற்றியெட்டு கரணங்களில் இதுவே இருபத்தியிரண்டாவது கரணமாகும்.

கால்களை ஸ்வதிஸ்மாக வைத்து,வலது கையைக் கரி ஹஸ்தமாக இடுப்பில் வைத்து, இடது கையைப் பாதி ஸ்வதிஸ்மாக மார்பின் மேல் வைத்து ஆடுவது அர்த்தஸ்வஸ்திகமாகும்

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
மூன்றாம் நிலை மூலம்

**மூன்றாம் நிலை மூலம்** (*Tertiary source*) என்பது முதல் நிலை மூலங்களையும் இரண்டாம் நிலை மூலங்களையும் பற்றிய தகவல்களை திரட்டித் தரும் மூலமாகும். இதற்கு உதாரணங்களாக காலக்கோடுகள், வழிகாட்டி கையேடுகள், கலைக்களஞ்சியங்கள் போன்றவற்றைக் கூறலாம்.

## மூன்று நிலை மூலங்களுக்கான எடுத்துக்காட்டுகள்
### முதல் நிலை மூலங்கள்
நிகழ்வுகள், கல்வெட்டுகள், இலக்கியப் பாடல்கள், எழுத்துப்பெயர்ப்புகள் (Transliteration) இவை எல்லாம் முதல் நிலை மூலங்கள் ஆகும். இவற்றில் அந்த துறை வல்லுநரின் பார்வையோ விமர்சனமோ இல்லாமல் மூலங்கள் அப்படியே கொடுக்கப்பட்டிருக்கும்.

# மாங்குளம் கல்வெட்டுகள்
# புளியம்கொம்பை கல்வெட்டுகள்
# பாண்டியர் செப்பேடுகள்

### இரண்டாம் நிலை மூலங்கள்
முதல் நிலை மூலங்களான நிகழ்வுகள், கல்வெட்டுகள், இலக்கியப் பாடல்கள், மொழிபெயர்ப்புகள் போன்றவற்றை அத்துறை வல்லுநர்கள் ஆராய்ந்து அதை நூலாகவோ அல்லது வேறு ஊடகத்திலோ தன் கருத்துக்களையும் சேர்த்து வெளியிட்டிருந்தால் அவை இரண்டாம் நிலை மூலங்கள் எனக் கொள்ளலாம். பின்வரும் கருத்துகள் இரண்டாம் நிலை மூலங்களான வரலாற்று ஆய்வு நூல்களில் இருந்து எடுக்கப்பட்டவை.

#  - ஐராவதம் மகாதேவன் (தன்னுடைய ஆய்வு நூலில் குறிப்பிட்ட தகவல்)
#  - மயிலை சீனி. வேங்கடசாமி தன்னுடைய ஆய்வு நூலில் கூறியவை.

### மூன்றாம் நிலை மூலங்கள்
மூன்றாம் நிலை மூலம் என்பது முதனிலை மூலங்களைக் குறித்த/ஆராய்ந்த இரண்டாம் நிலை மூலங்களின் தகவல்களைத் திரட்டித் தரும் மூலங்களாகும். உதாரணத்திற்கு ஒரு முதனிலை மூலமான ஒரு கல்வெட்டைப் பற்றி இரண்டாம் நிலைமூலங்களில் பல ஆய்வாளர்கள் பல பார்வையில் எழுதியிருக்கலாம். முதல் ஆய்வாளர் அதை ஒரு மொழி எழுத்து எனக் கூற மற்ற ஆய்வாளர்கள் அதை இன்னொரு மொழி எனக் கூறி இருப்பின் அந்த இரண்டு தகவல்களையும் நடுநிலையாகத் தருவதே மூன்றாம் நிலை மூலமாகும். கீழுள்ள எடுத்துக்காட்டு தமிழ் மொழிக் கல்வெட்டுகள் குறித்து பல்வேறு அறிஞர்களின் கறுத்துக்களை திரட்டித் தரும் மூன்றாம் நிலை தரவாகும். பெரும்பாலும் கலைக்களஞ்சியங்களில் இதைப் போன்ற நடையிலேயே தகவல்கள் திரட்டப்பட்டு தரப்படுகின்றன.

 - கலைக்களஞ்சியங்களில் உள்ள திரட்டப்பட்ட தகவல்கள்.

## இக்கட்டுரைகளையும் பார்க்கவும்
*முதலாம் நிலை மூலம்
*இரண்டாம் நிலை மூலம்

பகுப்பு:நூலகவியல்
பத்துநாள் விதி

**பத்துநாள் விதி** (Ten day rule) கருவுறும் வாய்ப்புடைய தாய்மார்களிடம் அடிவயிற்றுப் பகுதியினை, மாதவிடாய் தோன்றிய முதல் பத்து நாட்களுக்குள் கதிர்ப்படம் எடுப்பதில் கேடில்லை என்பதைக் கூறுகிறது. பொதுவாக, கதிர் வீச்சு உடல் நலனைப் பாதிக்கும். கருவில் இருக்கும் குழந்தை மிகவும் கதிர் உணர்திறனுடையது. குறைந்த அளவு கதிர் ஏற்பளவும் கூட பிறக்க இருக்கும் குழந்தையிடம் பல தீய விளைவுகளைத் தோற்றுவிக்கும். குழந்தை இறந்தும் பிறக்கக்கூடும். எனினும் பத்து நாள் விதிப்படி, மாதவிடாய் தோன்றிய முதல் பத்து நாட்களில் கருவுறும் வாய்ப்பு மிகவும் குறைவு என்பதால் இந்தப் பத்து நாட்களில் கதிர்ப்படம் எடுக்கும்போது கதிர் வீச்சின் தீய விளைவுடன் குழந்தை பிறக்கக்கூடும் என்கின்ற அச்சம் இல்லை.

## ஆதாரங்கள்
*BARC notes- பாபா அணு ஆராய்ச்சி மைய மாணவர்கான குறிப்பு.

## வெளி இணைப்புகள்
*http://bjr.birjournals.org/content/46/551/933.extract
*http://hps.org/physicians/radiology_pregnant_patient_qa.html
*https://rpop.iaea.org/RPOP/RPoP/Content/SpecialGroups/1_PregnantWomen/Pregnancyandradiology.htm

பகுப்பு:கதிர் மருத்துவம்
லிட்ச்பீல்டு தேசிய பூங்கா

**லிட்ச்பீல்டு தேசிய பூங்கா** (*Litchfield National Park*), ஆஸ்திரேலியாவின் வடபுலத்தில் அமைந்துள்ள ஒரு தேசிய பூங்காவும் சுற்றுலா மையமும் ஆகும். இது டார்வின் நகரின் தென்மேற்கே 100 கி.மீ. தூரத்தில் பாச்சிலர் என்ற நகருக்கு அண்மையில் அமைந்துள்ளாது. இதன் மொத்தப் பரப்பு கிட்டத்தட்ட 1500&nbsp;கி.மீ.2 ஆகும். ஆண்டுதோறும் ஏறத்தாழ 260,000 சுற்றுலாப் பயணிகள் இங்கு வந்து போகின்றனர். 1986 ஆம் ஆண்டில் இது தேசிய பூங்காவாக அறிவிக்கப்பட்டது. 1864 இல் வட ஆட்புலத்தை ஆராய்ந்த பிரெடெரிக் என்றி லிட்ச்பீல்டு என்பவரின் நினைவாக இப்பூங்கா லிட்ச்பீல்டு தேசிய பூங்கா என அழைக்கப்பட்டது.

இங்கே மிக அழகான பூங்கா, நீச்சல் குளம் மற்றும் அருவியும் அமைந்துள்ளது. மிகப் பெரிய கறையான் புற்றுகள் மலை போல் அமைந்துள்ளன. இந்த பூங்காவில் புலொரென்சு மற்றும் வாங்கி அருவி மிகவும் குறிப்பிடத்தக்கது. ஆண்டு முழுவதும் நீச்சல் செய்ய தகுந்தது. இந்தப் பூங்காவிலேயே 'தொலைந்த நகரம்' என்று ஒரு பகுதி பழமையான கலாசாரத்தை நினைவூட்டும் வகையில் இருக்கிறது. பூங்காவை சுற்றி நடக்கும்போது பல விலங்குகள் மற்றும் பறவைகளையும் காணலாம்.

ஆத்திரேலியப் பழங்குடிகள் இப்பகுதியில் பல்லாயிரம் ஆண்டுகளாக வாழ்ந்து வந்தனர்.

## படக் காட்சியகம்

படிமம்:Lost-city-Litchfield.jpg|தொலைந்த நகரப் பாறை
படிமம்:Litchfield National Park-Termite mounds.jpg|கறையான் புற்று
Image:Litchfield National Park-31.jpg|தேசிய வனம்
Image:Florence falls.jpg|புளோரன்சு அருவி
Image:Buley Rockhole.jpg|Buley Rockhole
Image:Wangi falls5456.jpg|வாங்கி அருவி


## வெளி இணைப்புகள்

*Litchfield NP Tourism web site 
*Litchfield Park web site 
*Tabletop Google Map 
*RUm Jungle 
*Facts about termites 

பகுப்பு:ஆஸ்திரேலியாவின் தேசியப் பூங்காக்கள்
பகுப்பு:வட ஆள்புலம்
திரு அதிகைக் கலம்பகம்

**திரு அதிகைக் கலம்பகம் (திருவதிகைக் கலம்பகம்)** என்னும் நூலின் பெயர் கல்வெட்டில் குறிப்பிடப்பட்டுள்ள நூல். இந்த நூல் கிடைக்கவில்லை. 

மு. இராகவையங்கார் பல்லவர், பாண்டியர், சோழர் கல்வெட்டுகளை ஆராய்ந்து சாசனத் தமிழ்க்கவி சரிதம் என்னும் நூலை உருவாக்கி வெளியிட்டுள்ளார். இதில் சங்ககாலம் முதல் 18 ஆம் நூற்றாண்டு வரையிலான புலவர்களின் பெயர்கள் இடம்பெற்றுள்ளன. இந்த நூலில் குறிப்பிடப்பட்டுள்ள நூல்தான் இந்த்த் திருவதிகைக் கலம்பகம்.

இந்த நூல் ‘திருவதிகை வீரட்டானமுடைய தம்பிரானார்’ மீது பாடப்பட்ட நூல். உத்தண்ட வேலாயுதக் கவி என்பவர் இந்த நூலைப் பாடிய புலவர். இதனைப் பாடியமைக்காக இந்தப் புலவருக்குத் திருவதிகைக் கோட்டைக்குள் வீடும் நிலமும் வழங்கப்பட்ட செய்தி இக் கோயிலிலுள்ள 1536 ஆம் ஆண்டுக் கல்வெட்டில் குறிப்பிடப்பட்டுள்ளது. 

புலவர் திருவதிகையில் வாழ்ந்த அந்தணர். கௌண்டின்ய கோத்திரத்தவர். இவரது செந்த ஊர் தொண்டைநாட்டுச் சாலியூர்க் கோட்டத்துத் தனி ஊரான உத்திர மேரூரைச் சேர்ந்த ‘மகிபால குலகால கேசரி’. 

வீரவல்லி தேவராச பட்டர், காசிநாதர், குப்பையன் என்னும் பெயர்களும் இவருக்கு உண்டு. 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:மறைந்த தமிழ் நூல்கள்
பகுப்பு:கலம்பகங்கள்
மார்க்கெசான் மொழி

**மார்க்கெசான் மொழி** என்பது, மார்க்கெசக் குழுவில் உள்ள, கிழக்கு-நடுப் பொலினீசியக் கிளைமொழித் தொகுதியைச் சேர்ந்த ஒரு மொழியைக் குறிக்கும். இம் மொழிகள் பிரெஞ்சுப் பொலினீசியாவின் மார்க்கெசசுத் தீவுகளில் பேசப்படுகின்றன. இம்மொழிகளைப் புவியியல் அடிப்படையில் வடக்கு மார்க்கெச மொழிகள், தெற்கு மார்க்கெச மொழிகள் என இரண்டாக வகைப்படுத்துகின்றனர். 

வடக்கு மார்க்கெசக் கிளைமொழிகள், உவா பு, நுக்கு இவா ஆகிய தீவுகளிலும், தெற்கு மார்க்கெசக் கிளைமொழிகள் இவா ஓவா, தகுவாத்தா, பாத்து இவா ஆகிய தீவுகளிலும் வழக்கில் உள்ளன. உவா உக்கா தீவைச் சேர்ந்த கிளைமொழிகளைச் சிலர் வடக்கு மார்க்கெச மொழியாக வகைப்படுத்துவது உண்டு. ஆனாலும், இவை மாறுநிலை மொழிகளாகும். இத்தீவு வடக்கு மார்க்கெசசுப் பகுதிக்குள் அடங்கியிருந்தாலும், இங்கு பேசப்படும் கிளைமொழிகள் தெற்கு மார்க்கெச மொழிகளுடன் உருபனியல், ஒலியனியல் அடிப்படையிலான ஒற்றுமைகளைக் கொண்டனவாக உள்ளன.

பகுப்பு: பொலினீசிய மொழிகள்
வேப்பெண்ணெய்

**வேப்பெண்ணெய்** (*Neem oil*) என்பது வேப்ப மரத்தின் பழ விதைகளில் (வேப்பங்கொட்டை) இருந்து தயாரிக்கப்படும் எண்ணெய் ஆகும். கோடை காலத்தில் வேம்புகளில் பூக்கும் பூக்களிலிருந்து காய்கள் உருவாகி, பழங்களாக பழுக்கும். உதிர்ந்த பழங்களை பொறுக்கி எடுத்து வெயிலில் உலர்த்தி அதன் விதையை எடுப்பர். அவ்விதைகளை அரைக்க எண்ணெய் கிடைக்கும். ஒரு மணமும், கசப்புத்தன்மையும் உடைய இந்த எண்ணெய் மருத்துவக் குணமுடையது. விதைகளை அரைத்த பின் கிடைக்கும் சக்கை வேப்பம் புண்ணாக்கு எனப்படும் இது ஒரு சிறந்த மண்ணுக்கான உரமாகவும் பூச்சிக்கொல்லியாகவும் பயன்படுகிறது.

வேப்பெண்ணெய் பொதுவாக குருதியைப் போன்று சிவப்பு நிறமுடையது. நிலக்கடலை, பூண்டு ஆகியவை இணைந்த ஒரு மணத்தை ஒத்தது. இது பெரும்பாலும் டிரைகிளிசரைடுகள், மற்றும் டிரிட்டர்பெனாய்டு ஆகியவற்றின் சேர்வைகளைக் கொண்டது. இவையே இதன் கசப்புத் தன்மைக்குக் காரணமாகும்.

## பயன்கள்
வேப்பெண்ணெய் பொதுவாக சமையலில் பயன்படுத்தப்படுவதில்லை. ஆனால் இதிலுள்ள மருத்துவக் குணங்களின் காரணமாக, மருந்தாகவும், ஒப்பனைப் பொருட்களாகவும், சோப்  தயாரிக்கவும் பயன்படுத்தப்படுகின்றது. அத்துடன் பீடைகொல்லிகள், பூச்சிகொல்லிகளாகப் பயன்படுத்தப்படுவதுடன், சேமிக்கப்பட்ட விதைகளை பூச்சிகளிடம் இருந்து பாதுகாக்கவும் உதவுகின்றது.  
### மருத்துவக் குணங்கள்
வேப்ப எண்ணெய் முகப்பரு குறைக்கிறது 

### ஒப்பனைப் பொருட்கள்
### பீடைகொல்லிகள்
### வேறு பயன்கள்

## நச்சுவிளைவு
சில ஆய்வுகள் வேப்பெண்ணெயால் எந்த ஒரு பக்க விளைவுகளும் இல்லை எனக் கூறும் அதேவேளை, வேறு சில ஆய்வுகள் இதனால் ஏற்படக் கூடிய பக்கவிளைவுகளைக் குறிப்பிடுகின்றன. வேப்பெண்ணெயில் பலவிதமான பயனுள்ள இயல்புகள் இருப்பினும், செறிவு கூடிய நிலையில் பயன்படுத்தப்படும்போது, முக்கியமாக வாய்வழியாக உள்ளெடுக்கப்படும்போது, இதனால் விரும்பத்தகாத விளைவுகள் ஏற்படலாம் எனச் சில ஆய்வு முடிவுகள் கூறுகின்றன.

## மேற்கோள்கள்


பகுப்பு:மருத்துவ எண்ணெய்கள்
பகுப்பு:எண்ணெய்
மைதிலி சிவராமன்

**மைதிலி சிவராமன்** (*Mythili Sivaraman*, 14 திசம்பர் 1939 – 30 மே 2021) ஒரு இந்திய அரசியல்வாதியும் பெண் உரிமைச் செயல்பாட்டாளரும் ஆவார். இந்திய பொதுவுடமைக் கட்சி (மார்க்சியம்)யின் பெண்கள் பிரிவான அகில இந்திய ஜனநாயக மாதர் சங்கத்தின் துணைத் தலைவர்களுள் ஒருவராக இருந்தார்.

## வாழ்க்கைக் குறிப்பு
மைதிலி சிவராமன் 1966-68 காலகட்டத்தில் ஐநா சபைக்கான இந்திய நிரந்தர தூதுக்குழுவில் ஆய்வு உதவியாளராகப் பணியாற்றினார். மூன்றாம் உலக நாடுகளில் தன்னாட்சி அதிகாரம் இல்லாத பகுதிகள் எதிர்கொள்ளும் சிக்கல்கள் காலனிமயமழிதல் குறித்த ஆய்வுகளில் ஈடுபட்டிருந்தார். ஐநா சபைப் பணிக்காலம் முடிந்த பின் இந்தியா திரும்பி இடதுசாரி இயக்கத்தில் இணைந்து செயல்பட்டார். மேலும், தொழிற்சங்கவாதியாகவும் பெண் உரிமைச் செயல்பாட்டாளராகவும் நன்கறியப்பட்டார்.

கீழ்வெண்மணிப் படுகொலைகளை உலகின் கவனத்துக்கு கொண்டு வந்ததில் மைதிலியின் பங்கு குறிப்பிடத்தக்கது. இந்நிகழ்வு குறித்து அவர் எழுதிய பத்திகளும் கட்டுரைகளும் “ஹாண்டட் பை ஃபையர்” (*Haunted by Fire*) என்ற தலைப்பில் நூலாக வெளியாகியுள்ளன. வாச்சாத்தி வன்முறை நிகழ்வினால் பாதிக்கப்பட்டவர்களை நேர்கண்டு அதனைப் பற்றிய உண்மைகளை ஆவணப்படுத்தியுள்ளார். நிகழ்வு குறித்து இந்திய பட்டியல் சாதிகள் மற்றும் பழங்குடியினர் ஆணையத்தில் பாதிக்கப்பட்டவர்கள் சார்பில் தோன்றி வாதிட்டார்.

இறுதி காலத்தில் ஆல்சைமர் நோயினால் பாதிக்கப்பட்டிருந்தார். அவரது மகள் கல்பனா கருணாகரன் சென்னை ஐஐடியில் துணைப் பேராசிரியராக உள்ளார்.

## எழுதியுள்ள நூல்கள்
**பெண்களும் மதசார்பின்மையும்* (1993), சவுத் ஏசியன் புக்ஸ்
**பெண்ணுரிமை* (1997), தமிழ் புத்தகாலயம்
**சமூகம் - ஒரு மறு பார்வைi* (1998), தமிழ் புத்தகாலயம்
**ஆண் குழந்தை தான் வேண்டுமா* (2005), தமிழ் புத்தகாலயம்
**கல்வித்துறையால், வறுமையால் நசுக்கப்படும் குழந்தைகள்*, பாரதி புத்தகாலயம்
* *ஒரு வாழ்க்கையின் துகள்கள்*
**ஹாண்டட் பை ஃபயர்* (2013), லெஃப்ட் வோர்ட் பப்ளிகேஷன்ஸ்
## மறைவு
கொரோனா தொற்றால், சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், மே 30, 2021 அன்று உயிரிழந்தார்.

## மேற்கோள்கள்

## வெளியிணைப்புகள்

* ஓ! பக்கங்கள் (*ஞாநியின் நேர்காணல்*) -- 
* Partners for Law in Development -- *Uma Chakravarti on Mythily Sivaraman's life and politicisation - Ways of Seeing and Being* 

பகுப்பு:தமிழ்ப் பொதுவுடமைவாதிகள்
பகுப்பு:பெண் அரசியல்வாதிகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழகப் பெண் எழுத்தாளர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1939 பிறப்புகள்
பகுப்பு:2021 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
நந்தி மித்ர

**நந்தி மித்ர** காவன்தீசனின் பத்துத் தளபதிகளில் ஒருவனாவான்.இவன் உடல் வலிமையாலேயே முக்கியத்துவம் பெறுகின்றான்.

## இளமைக்காலம்
அனுராதபுரத்தை ஆட்சி செய்த எல்லாளனின் கீழ் மித்ரன் என்ற சிங்கள சேனாதிபதி இருந்தான். இச்சேனாதிபதிக்கு சித்திர மலைக்கு அருகிலுள்ள கிழக்கு ஜில்லாவில் உள்ள நிர்வாகத்தில் ஒரு தங்கை இருந்தாள். அவனது தங்கையின் மகனே நந்தி மித்ரா ஆவான்.குழந்தைப் பருவத்தில் இவனை தோல் பட்டியால் திரிகைக் கல்லுடன் கட்டிவிட்டுச்செல்வர். இவன் அக்கல்லை இழுத்துக் கொண்டு அங்கும்இங்கும் தவழ்ந்து செல்வான். ஒரு நாள் வீட்டிற்கு அருகிலிருந்த மூங்கில் மரத்தில் கட்டப்பட்ட சந்தர்ப்பத்தில் அதையும் இவன் கழற்றிவிட்டான். 10 யானைகளின் பலம் இருந்ததாக மகாவம்சம் கூறுகிறது.
thumb|நந்தி மித்திரன்

## பெயர் வந்த காரணம்
இவனது மாமாவின் பெயரால் *மித்ர* என்று அறிமுகமானதுடன்,இடுப்பில் தோல் பட்டியால் கட்டப்பட்டதால் நந்திமித்ர எனப்பட்டான்.

## சிறப்பு
அரசன் பலத்தை பரிசோதிக்க அனுப்பிய கண்டுல யானையையும் தந்தங்களைப் பிடித்து அடக்கினான். காமனி எல்லாள யுத்ததின் போது இதே யானையை பயன்படுத்தி கோட்டையின் இரும்புக்கதவுகளை பெயர்த்தெறிந்தான். இச்சம்பவத்தின் போது இரும்புக்கதவுகள் யானையின் மேல் விழுந்தன. ஆனால் இவன் அவைகளை தனது கரங்களால் பிடித்து யானையை காப்பாற்றினான்.

## பணி
பிற்காலத்தில் இவன் காவன்தீசனின் படையில் சேர்க்கப்பட்டான்.துட்டகைமுனு, எல்லாளன் யுத்தத்தில்  பெரும் பணியாற்றினான்.அரசன் பலத்தை பரிசோதிக்க அனுப்பிய யானையையும் தந்தங்களைப் பிடித்து அடக்கினான்.

## மேற்கோள்கள்


பகுப்பு:காவன்தீசனின் பத்துத் தளபதிகள்
ஆக்சிஜன் பயன் கூட்டு விகிதம்

**ஆக்சிஜன் பயன் கூட்டு விகிதம்** (Oxygen enhancement ratio -OER).புற்றுநோய் தோன்றி வளரும் போது ,இரத்த சிரைகளிலிருந்து 200 மைக்ரான் தொலைவிற்கும் அதிகமான தொலைவில் இருக்கும் உயிரணுக்கள் போதிய ஆக்சிஜனைப் பெறுவதில்லை. இதனையே ஆக்சிஜன் அழுத்தம் குறைவாக இருக்கிறது என்கிறார்கள். இந்த நிலையில் கதிர் மருத்துவம் மேற்கொள்ளும் போது எதிர்பார்க்கும் வளைவுகள் ஏற்படுவதில்லை. அதாவது போதிய அளவு ஆக்சிஜனைப் பெறும் உயிரணுக்கள் அழிக்கப்படுவது போல் ஆக்சிஜன் அழுத்தம் குறைந்த நிலையில் , ஒரே அளவு கதிர்கள் ஏற்கப்பட்டாலும் புற்றுநோய் கண்ட உயிரணுக்கள் அழிக்கப்படுவதில்லை. ஆக்சிஜன் இருக்கும் நிலையில் கதிர்மருத்துவத்தின் பயன் அதிகமாக உள்ளது புலப்படும். இதுவே ஆக்சிஜன் விளைவு எனப்படும். 
 
மிகை அழுத்த ஆக்சிஜன் அறையுடன் (Hyperbaric oxygen chamber ) கதிர்மருத்துவம் கொடுக்கப்பபடும் போது ஏற்படும் விளைவிற்கும்  சாதாரண நிலையில் மருத்துவம் மேற்கொள்ளும் போது  ஏற்படும் விளைவிற்கும் உள்ள விகிதம் ஆக்சிஜன் பயன் கூட்டு விகிதம் (OER ) எனப்படும்.இதன் மதிப்பு 2 முதல் 3 வரையிலுள்ளது. மேலும் இது கதிரின் ஆற்றல், புற்றுத் திசுவின் வகை முதலியவற்றையும் பொறுத்திருக்கிறது.

BARC NOTES

பகுப்பு:புற்றுநோயியல்
மார்க்கெசசுத் தீவுகள்

**மார்க்கெசசுத் தீவுகள்** (*Marquesas Islands*,  அல்லது *Archipel des Marquises* அல்லது *Marquises*; மார்க்கெசான்: *Te Henua (K)enana*, பொருள்: "ஆண்களின் நிலம்") தெற்குப் பசிபிக் பெருங்கடலில் அமைந்துள்ள, பிரான்சின் ஆட்சிப் பகுதியான பிரெஞ்சுப் பொலினீசியாவுக்குள் அடங்கிய எரிமலைத் தீவுக் கூட்டங்கள் ஆகும். மார்க்கெசசுத் தீவுகள் 9° 00தெ, 139° 30மே இல் அமைந்துள்ளன. இங்குள்ள மிக உயர்ந்த இடமாக உவா பு தீவில் காணப்படும் ஒவாவே மலை உச்சி உள்ளது. இதன் உயரம் கடல் மட்டத்தில் இருந்து 1,230 மீ (4,035 அடி). 

மார்க்கேசசுத் தீவுகள், பிரெஞ்சுப் பொலினீசியாவின் ஐந்து நிர்வாகப் பிரிவுகளுள் ஒன்றாக அமைகின்றன. இத்தீவுகளின் தலைமை இடமாக நுக்கு இவா தீவில் இருக்கும் தையோகாயே உள்ளது. 2007 ஆம் ஆண்டின் கணக்கெடுப்பின்படி மார்க்கேசசுத் தீவுகளின் மக்கள்தொகை 8,632.

## வரலாறு
தற்போது கிடைக்கும் குறிப்புகளின்படி இத்தீவுகளில் முதல் குடியேறியோர் பொலினீசியர்கள் ஆவர். தொல்லியல் சான்றுகளின்படி இவர்கள் கிபி 100க்கு முன் இங்கு வந்ததாக நம்பப்படுகிறது. இனவியல், மொழியியல் ஆகியவை சார்ந்த சான்றுகளின் அடிப்படையில் இவர்கள் தொங்கா, சமோவா ஆகிய பகுதிகளில் இருந்து வந்திருக்கலாம் எனத் தெரிகிறது. 

1595 ஆம் ஆண்டு யூலை 21 ஆம் தேதி இப்பகுதியை அடைந்த ஆல்வாரோ டி மென்டனா டெ நெய்ரா என்னும் எசுப்பானிய நாடுகண் பயணி இத்தீவுகளுக்குத் தற்போது வழங்கும் பெயர்களை இட்டார். அக்காலத்தில் பெருவின் வைசுராயாக இருந்த அவருடைய புரவலரான கனேட்டேயின் ஐந்தாம் மார்க்கிசு, கார்சியா உர்ட்டாடோ டெ மென்டோசாவின் பெயரைத் தழுவியே இப்பெயர்கள் வழங்கப்பட்டன. மென்டனா சாலமன் தீவுகளுக்குச் செல்வதற்கு முன் முதலில் பாத்து இவாவுக்கும், பின்னர் தகுவாத்தாவுக்கும் சென்றார்.

அமெரிக்கக் கடல் வணிகரான சோசேப் இங்கிரகாம், 1791ல் வடக்கு மார்கெசசுத் தீவுகளுக்கு வந்தபோது அதற்கு *வாசிங்டன் தீவுகள்* எனப் பெயர் சூட்டினார். 1813ல் கொமடோர் டேவிட் போர்ட்டர், நுக்கு இவா ஐக்கிய அமெரிக்காவுக்கு உரியது என உரிமை கோரினார். எனினும், ஐக்கிய அமெரிக்கக் காங்கிரசு இதனை உறுதி செய்யவில்லை. பிரான்சின் உள்ளூர்த் தலைவர் ஒருவரின் சார்பாக நிகழ்ந்த வெற்றிகரமான படையெடுப்பு ஒன்றைத் தொடர்ந்து, அவர் தானே தகுவாத்தா தீவு முழுவதற்கும் அரசன் என உரிமை கோரினார். தொடர்ந்து, இப்பகுதி முழுவதையும் பிரான்சு கையேற்று நுக்கு இவாவில் ஒரு குடியேற்றத்தையும் உருவாக்கியது. இது 1859ல் கைவிடப்பட்டது. 1870ல் இப்பகுதியை மீளவும் பிரான்சு தனது கட்டுப்பாட்டுக்குள் கொண்டுவந்து, அதைப் பிரெஞ்சுப் பொலினீசிய ஆட்சிப்பகுதிக்குள் சேர்த்துக்கொண்டது.

## குறிப்புகள்

பகுப்பு:பிரெஞ்சு பொலினீசியா
வெப்பப் பயன் கூட்டு விகிதம்.

*வெப்பப் பயன் கூட்டு விகிதம்* (Thermal enhancement ratio-TER ) கதிர்மருத்துவத்தின்போது, மருத்துவம் தொடங்குமுன் அல்லது கதிர் வீச்சு முடிந்தவுடன் புற்றுத்திசுக்களை வெப்பமுறச் செய்தால் மருத்துவத்தின் பலன், வெறும் கதிர்வீச்சினால் பெறப்படும் விளைவைவிடக் கூடுதலாக இருக்கக் காணப்படுகிறது.  இவ்வாறு அதிகரித்துக் காணப்படும் இவ்விளைவே கதிர்மருத்துவத்தில் வெப்பப் பயன் கூட்டு விகிதம் எனப்படுகிறது. இது 1 முதல் 1.6 வரையிலும் இருப்பதும் தெரிய வந்துள்ளது.  இது ஒவ்வொரு நாளும் மேற்கொள்ளப்பட வேண்டும். 

BARC Notes

பகுப்பு:புற்றுநோயியல்
மருத்துவ இயற்பியல்

**மருத்துவ இயற்பியல்** (*Medical Physics*) என்பது இயற்பியலின் கோட்பாடுகளும் தத்துவங்களும் மருத்துவத் துறையில் எவ்வாறெல்லாம் பயன்படுகிறது என்பதனை விரிவாக ஆராயும் அறிவியல் பகுதியாகும். நாடி பார்த்து நோயினை அறிதல், உடல் வெப்ப நிலையினைத் தொட்டு அறிதல், கண்களைப் பார்த்து நாக்கினைப் பார்த்து நோயினைத் தெரிந்து கொள்வது என்பன போன்ற பல நிகழ்வுகளும் இயற்பியலை அடிப்படையாகக கொண்டதே. இன்று எக்சு கதிர்கள், காமாக் கதிர்கள், கதிரியக்கம், காந்த ஒத்ததிர்வு படமுறை, மீயொலி போன்ற பல இயற்பியல் காரணிகள் மருத்துவத் துறையில் பயன்பாட்டில் உள்ளன. இவை யாவும் இயற்பியலை அடிப்படையாகக் கொண்டுள்ளன. கை, கால், தாடை இவைகளின் இயக்கமும் இயற்பியல் கோட்பாட்டால் விளக்கமுடியும். இத்துறை தனி அறிவியல் துறையாக இன்று வளர்ந்து இருக்கிறது.

மிக நுட்பமான பல கருவிகள் PET, SPECT, CYBERKNIFE அனைத்தும் இயற்பியலும் தொழில்நுட்பமும் இணைந்து உருவாக்கிய கருவிகளாகும்.

பகுப்பு:மருத்துவ இயற்பியல்
பகுப்பு:கதிர் மருத்துவம்
ஏ. கே. சி. நடராஜன்

**ஏ. கே. சி. நடராஜன்** (*A. K. C. Natarajan*) என்பவர் தென்னிந்தியாவின், தமிழ்நாட்டைச் சேர்ந்த கிளாரினெட் இசைக் கலைஞர் ஆவார்.

## தொழில் வாழ்க்கை
ஆலத்தூர் வெங்கடேசய்யரிடம் வாய்ப்பாட்டும், இலுப்பூர் பஞ்சமியின் சகோதரர் நடேசனிடம் நாதசுவரமும் நடராஜன் பயின்றார். நாதசுவரம், வாய்பாட்டு போன்றவற்றில் கச்சேரி செய்யும் நிலைக்கு வந்தார். அதன்பிறகு ஐரோப்பிய வாத்தியமான கிளாரினெட்டை நாதசுவரம் போன்று குழைவுடனும் சங்கதிகளுடனும் வாசித்து சாதகம் செய்யத் துவங்கினார். அதன்பிறகு கர்நாடக இசையை கிளாரினெட்டை கொண்டு வாசித்து இசை மேதையென பாராண்ணுதலைப் பெற்றார். கிளாரினெட்டை கொண்டு கர்நாடக சங்கீதத்தை வாசிக்க ஏதுவாக அந்தக் கருவியில் தவிர்க்க முடியாத சில விசைகளை மட்டும் வைத்துக்கொண்டு பிறவற்றை நீக்கிவிட்டு நாதசுவரத்தைப் போல துளைகளில் விரலடியாகவும், ஊதுகிற உத்தியைக் கைவரப்பெற்று அதன் வழியாக அக்கருவியில் கர்நாடக இசை நுட்பங்களை கொண்டுவந்து வாசித்தார்.

லலிதா-பத்மினி-ராகினி சகோதரிகளில், நடிகை லலிதாவின் திருமணம் சென்னையில் நடந்தது; அந்தத் திருமணத்தில் நடந்த ஏ. கே. சி. நடராஜனின் கிளாரினெட் இசை நிகழ்ச்சி, திருமணத்திற்கு வந்தோரிடையே பெரும் வரவேற்பைப் பெற்றது.

## பெற்றுள்ள விருதுகளும் பட்டங்களும்
*சங்கீத கலாநிதி விருது, 2008 ; வழங்கியது: மியூசிக் அகாதெமி, சென்னை.
*திருச்சிராப்பள்ளியில் உள்ள நாதத்வீபம் அறக்கட்டளையால் இவருக்கு நாத திவீப கலாநிதி என்ற பட்டம் வழங்கப்பட்டது.
*இசைப்பேரறிஞர் விருது, 1988. வழங்கியது: தமிழ் இசைச் சங்கம், சென்னை.
* பத்மசிறீ 2022 ஆண்டு இந்திய அரசினால் வழங்கப்பட்டது.

## மேற்கோள்கள்

## வெளியிணைப்புகள்
* Consummate craftsmanship
* ஏ.கே.சி எனும் இசைப் பிரவாஹம்
* ஏ. கே. சி. நடராஜனுடன் நேர்காணல்

பகுப்பு:கருநாடக இசை கிளாரினெட் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:திருச்சி மாவட்ட மக்கள்
பகுப்பு:1931 பிறப்புகள்
பகுப்பு:வாழும் மக்கள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:பத்மசிறீ விருது பெற்ற கருநாடக இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தமிழிசைக் கலைஞர்கள்
சிபென் அருவி

**சிபென் அருவி** அல்லது **சிபென் நீர்வீழ்ச்சி** (*Shifen waterfall*, சீனம்: 十分大瀑布) என்பது தாய்வானின் பிங்கி மாவட்டத்தில் கீலுங் ஆற்றுடன் இணைந்த ஓர் அருவி ஆகும். இந்த அருவியின் மொத்த உயரம் 20 மீட்டரும் (66 அடி) இதன் அகலம் 40 மீட்டரும் ஆகக் காணப்பட்டு தாய்வானின் அகலமாக அருவியாகக் காணப்படுகின்றது. இது அலையாக விழும் ஓர் அருவியாகும்.

## உசாத்துணை

## வெளி இணைப்புகள்

* Shifen waterfall of New Taipei City, Taiwan
* Shifen Scenic Area 
* Video of Shifen Waterfall

பகுப்பு:தாய்வானின் புவியியல்
பகுப்பு:அருவிகள்
குதிரைவால் அருவி, இயோசோமிட்டி

**குதிரைவால் அருவி** அல்லது **குதிரைவால் நீர்வீழ்ச்சி** (ஆங்கிலம்:*Horsetail Fall*, *கோஸ்டெயில் அருவி*) என்பது கலிபோர்னியாவில் உள்ள இயோசோமிட்டி தேசிய பூங்காவில் அமைந்துள்ள, குளிர்கால மற்றும் முன் வசந்தகால அருவி ஆகும். பெப்ருவரியில் காலநிலை நன்றாக இருக்கும் பட்சத்தில் இவ்வருவி பாயும்போது, சூரிய ஒளியால் செம்மஞ்சல் சிவப்பு நிறங்கள் ஒளிரும். இந்த இயற்கையான நிகழ்வு "நெருப்பு வீழ்ச்சி" என அழைக்கப்படும். 

## உசாத்துணை

பகுப்பு:ஐக்கிய அமெரிக்க அருவிகள்
பகுப்பு:கலிபோர்னியப் புவியியல்
சக்கரத்தாழ்வார்

thumb|250px|சக்கரத்தாழ்வார்

**சக்கரத்தாழ்வார்** என்பவர், திருமாலின் ஆயுதங்களில் ஒன்றான சக்கராயுதத்தின் உருவமாக கருதப்பெறுகிறார். இவர் சுதர்சனர், திருவாழியாழ்வான், சக்கரம், திகிரி என்றும் அறியப்பெறுகிறார்.  இவர் பதினாறு கைகளை கொண்டவராகவும், சில இடங்களில் முப்பத்திரண்டு கைகள் கொண்டவராகவும் அறியப்பெறுகிறார். திருமால் கோவில்களில் சக்கரத்தாழ்வாருக்கென தனி சந்நிதி காணப்பெறுகிறது. 

## பெயர் விளக்கம்
சக்கரத்தாழ்வாரை சக்கரத்தான் என்றும் கூறுவர். ஆழ்வார்கள் இவரை திருவாழியாழ்வான் என்கின்றனர். பெரியாழ்வார் சக்கரத்தாழ்வாரை சோதி வலத்துறையும் சுடராழியும் பல்லாண்டு என்று வாழ்த்துகிறார். 

சுவாமி தேசிகன் என்பவர் சக்கரத்தாழ்வரை *சக்ர ரூபஸ்ய சக்ரிண* என போற்றுகிறார். இதற்கு திருமாலுக்கு இணையானவர் என்று பொருளாகும். அத்துடன் சுவாமி தேசிகன் சுதர்ஸனாஷ்டகம் என்ற நூலினையும் சக்கரத்தாழ்வாரைப் போற்றி எழுதியுள்ளார்.

## சக்கரத்தாழ்வாரின் ஆயுதங்கள்

சக்கரத்தாழ்வார் தனது பதினாறு ஆயுதங்களை கொண்டிருப்பதாக நம்பப்படுகிறது. 

### வலக்கையில் வைத்திருக்கும் ஆயுதங்கள்
# சக்கரம்
# மால்
# குந்தம்
# தண்டம்
# அங்குசம்
# சதாமுகாக்கனி
# மிஸ்கிரிசம்
# வேல்

### இடக்கையில் வைத்திருக்கும் ஆயுதங்கள்
# பாஞ்ச சண்யம்
# சாரங்கம்
# பாசம்
# கலப்பை
# வஜ்ராயுதம்
# கதை
# உலக்கை
# திரிசூலம்

## இவற்றையும் காண்க
* கருடன்
* சிவபெருமான்
* திருமகள்

## ஆதாரம்


## வெளி இணைப்புகள்
* சங்கடம் தீர்க்கும் சக்கரத்தாழ்வார் தினகரன் 
* சுதர்சன சக்கரத்தாழ்வார் வழிபாட்டு முறை! காலதேவன்
* தோஷங்கள் போக்கும் சக்கரத்தாழ்வார்
* அடியாரின் துன்பம் ஆண்டவனின் துன்பமென ஓடிவந்தருளும் சக்கரராஜன்! சக்கரத்தாழ்வார் ஜெயந்தி 14-5-2012 பொன்மலை பரிமளம்

பகுப்பு:வைணவ சமயம்
பகுப்பு:திருமாலின் ஆயுதங்கள்
உட்குலத்தின் குறியெண்

குலக் கோட்பாட்டில் *G* என்ற குலத்தின் உட்குலம் *H* இன் **குறியெண்** (Index) என்பது *G* இல் இருக்ககூடிய *H* இன் இணைக்கணங்களின் எண்ணிக்கையைக் குறிக்கும். *G* இல் *H* இன் குறியெண்ணின் குறியீடு: |*G*&nbsp;:&nbsp;*H*| அல்லது *G*&nbsp;:&nbsp;*H* அல்லது (*G*:*H*). ஒரு உட்குலத்தின் குறியெண் முடிவுறு அல்லது முடிவுறா எண்ணாக அமையலாம்.

எடுத்துக்காட்டு:   
**Z** , முழு எண்களின் கணம் கூட்டல் செயலியைப் பொறுத்து ஒரு குலம். அதன் ஒரு உட்குலம் 2**Z** (இரட்டை முழு எண்களின் கணம்).  **Z** இல் உட்குலம் 2**Z** க்கு இரண்டு இணைக்கணங்கள் உள்ளன. (ஒன்று இரட்டை முழு எண்கள் கணம். மற்றது ஒற்றை எண்களின் கணம்).

எனவே  **Z** இல் 2**Z** இன் குறியீடு:
:|\mathbf{Z}:2\mathbf{Z}| = 2

பொதுவாக, 
:|\mathbf{Z}:n\mathbf{Z}| = n, இங்கு *n* ஏதேனும் ஓர் நேர் முழு எண்.

*N* என்பது குலம் *G* இன் இயல்நிலை உட்குலம் எனில், *G* இல் *N* இன் குறியெண் காரணி குலம் *G*&nbsp;/&nbsp;*N* இன் வரிசைக்குச் சமமாக இருக்கும்.

*G* ஒரு முடிவுறா குலம் எனில் அதன் ஒரு உட்குலம் *H* இன் குறியெண் ஒரு பூச்சியமில்லா முதல் எண் (cardinal number). மேலுள்ள எடுத்துக்காட்டிலுள்ளபடி அம் முதல் எண் ஒரு முடிவுறு எண்ணாகவும் இருக்கலாம்.

*G* , *H* இரண்டும் முடிவுறு குலங்கள் எனில் *G* இல் *H* இன் குறியெண்:
:|G:H| = \frac.
இது லாக்ராஞ்சியின் தேற்றத்தின் முடிவாகும். இக்குறியெண் கண்டிப்பாக ஒரு நேர் முழுஎண்.

## பண்புகள்
உட்குலத்தின் குறியெண்ணின் சில பண்புகள் கீழே தரப்பட்டுள்ளன.
* *G* இன் உட்குலம் *H* ; *H*  இன் உட்குலம் *K* எனில்
::|G:K| = |G:H|\,|H:K|.

* *H* ,*K* இரண்டும் *G* இன் உட்குலங்கள் எனில்:
::|G:H\cap K| \le |G : H|\,|G : K|,
:இங்கு *HK*&nbsp;=&nbsp;*G* எனில் சமன்பாட்டுக்குறி பொருந்தும். (|*G*&nbsp;:&nbsp;*H*&nbsp;&cap;&nbsp;*K*| முடிவுறு எண் எனில், *HK*&nbsp;=&nbsp;*G* என இருந்தால், இருந்தால் மட்டுமே சமன்பாட்டுக் குறி பொருந்தும்.)

* இதற்கு சமானமாக:
*H* ,*K* இரண்டும் *G* இன் உட்குலங்கள் எனில்:
::|H:H\cap K| \le |G:K|,
:இங்கும் *HK*&nbsp;=&nbsp;*G* எனில் சமன்பாட்டுக்குறி பொருந்தும். (|*G*&nbsp;:&nbsp;*H*&nbsp;&cap;&nbsp;*K*| முடிவுறு எண் எனில், *HK*&nbsp;=&nbsp;*G* என இருந்தால், இருந்தால் மட்டுமே சமன்பாட்டுக் குறி பொருந்தும்.)

* If *G* , *H* இரண்டும் குலங்கள்; *φ*:&nbsp;*G*&nbsp;→&nbsp;*H* ஒரு காப்பமைவியம் எனில்:
::|G:\operatorname{ker}\;\varphi|=|\operatorname{im}\;\varphi|.

## எடுத்துக்காட்டுகள்
* சமச்சீர் குலம் S_n, இல் மாறிசைக்குலம் A_n இன் குறியெண் 2. எனவே A_n ஒரு இயல்நிலை உட்குலம் ஆகும்.
* செங்குத்துக் குலம் *O*(*n*) இல் அதன் உட்குலமான சிறப்பு செங்குத்து குலம் *SO*(*n*) இன் குறியெண் 2. எனவே அது ஒரு இயல்நிலை உட்குலம்.
* கட்டற்ற ஏபெல் குலம் **Z**&nbsp;⊕&nbsp;**Z** -க்கு குறியெண் 2 கொண்ட மூன்று உட்குலங்கள் உள்ளன:
::\{(x,y) \mid x\text{ is even}\},\quad \{(x,y) \mid y\text{ is even}\},\quad\text{and}\quad
\{(x,y) \mid x+y\text{ is even}\}.

* பொதுவாக, *p* ஒரு பகா எண் எனில்,  **Z***n* குலத்திற்கு, குறியெண் *p* கொண்ட (*p**n*&nbsp;&minus;&nbsp;1) / (*p*&nbsp;&minus;&nbsp;1) எண்ணிக்கையிலான உட்குலங்கள் உள்ளன.
* இதேபோல் கட்டற்ற குலம் *F**n* க்கு, குறியெண் *p* உடைய *p**n*&nbsp;&minus;&nbsp;1 எண்ணிக்கையிலான உட்குலங்கள் உள்ளன.
* ஒரு முடிவுறா இருமுகக் குலத்திற்கு குறியெண் 2 கொண்ட ஒரு சுழல் உட்குலம் இருக்கும், மேலும் அது இயல்நிலை உட்குலமாக இருக்கும்.

## மேற்கோள்கள்

* 

## வெளி இணைப்புகள்
* 
* "Subgroup of least prime index is normal" at Groupprops, The Group Properties Wiki

பகுப்பு:குலக்கோட்பாடு
வீணை குப்பய்யர்

**வீணை குப்பய்யர்** (1798–1860) தென்னிந்தியாவைச் சேர்ந்த வீணை இசைக் கலைஞரும், கருநாடக இசைப் பாடலாசிரியரும் ஆவார். இவர், சங்கீத மும்மூர்த்திகளில் ஒருவரான தியாகராஜரின் மாணவர். குப்பய்யர் தனது பாடல்களைத் தெலுங்கு மொழியில் எழுதியுள்ளார்.

## வாழ்க்கைக் குறிப்பு
குப்பய்யர் 1798ஆம் ஆண்டு சென்னைக்கு அருகிலுள்ள திருவொற்றியூரில் பிறந்தார். இவரின் தந்தை 'வீணை சாம்பமூர்த்தி' என்பவராவார். வீணை வாசிப்பதில் வல்லவரான தனது தந்தையிடம் வீணை வாசிக்கவும், இசையையும் கற்றார். தெலுங்கு, சமக்கிருத மொழிகளையும் கற்றார். தியாகராஜரிடம் மாணவராகச் சேர்ந்து கிருதிகளைக் கற்றார். தியாகராஜர் ஒருமுறை குப்பய்யரின் இல்லத்திற்கு வந்திருக்கிறார். இந்த வருகையை நினைவுகொள்ளும் விதமாகத் தனது 3 மகன்களில் ஒருவருக்கு 'தியாகராஜர்' எனப் பெயரிட்டார் குப்பய்யர். இந்தக் குழந்தையே பின்னாளில் ‘திருவொற்றியூர் தியாகையர்’ என்றழைக்கப்பட்டது. குப்பய்யர் 1860ஆம் ஆண்டு தனது 62ஆம் வயதில் காலமானார்.

## இசைப்பணிகள்
தியாகராஜரால் ஊக்குவிக்கப்பட்டு தெலுங்கு மொழியில் வர்ணங்கள், கிருதிகள், கீர்த்தனைகளை எழுதியவர் குப்பய்யர். 'கோபாலதாச' என்பது இவரின் முத்திரையாகும்.
 
இவர் செய்துள்ள இசை வடிவங்கள்:
*வெங்கடேஸ்வர பஞ்சரத்னம்
*காளஹஸ்தீச பஞ்சரத்னம்
*சாமுண்டேஸ்வரி பஞ்சரத்னம்

இவரின் மாணவர்கள்:
*கொத்தவாசல் வெங்கட்ராமையர்
*பொன்னுசாமி
*சீதாராமையர்

## பெற்ற பட்டங்களும் சிறப்புகளும்
* இசையின் பலதுறைகளில் சிறந்து விளங்கியதால், 'கானச் சக்ரவர்த்தி' எனும் பட்டம். 
* நாராயணகௌளை இராகம் பாடுவதில் வல்லவர் என்பதால், 'நாராயணகௌளை குப்பய்யர்' என்றழைக்கப்பட்டார்.
* 'பாடக குப்பய்யர்' என்றும் அழைக்கப்பட்டார்.

## உசாத்துணை
*பக்கம் எண்:592, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

## வெளியிணைப்புகள்
* கர்னாட்டிக்கா.நெட் இணையதளம்

பகுப்பு:1798 பிறப்புகள்
பகுப்பு:1860 இறப்புகள்
பகுப்பு:கருநாடக இசை வீணைக் கலைஞர்கள்
பகுப்பு:பாடலாசிரியர்கள்
பகுப்பு:19 ஆம் நூற்றாண்டுக் கருநாடக இசைக் கலைஞர்கள்
திருப்புட்குழி

**திருப்புட்குழி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் பாலு செட்டி சத்திரம் என்ற ஊரிலிருந்து தெற்கே
செல்லும் சென்னை - வேலூர் சாலையில் அமைந்துள்ளது.

## தல வரலாறு
இராமாயணத்தில் சடாயு என்ற பறவைக்கு மோட்சமளித்து அதன் இறுதிச் சடங்குகளை இங்கு செய்ததால் திருப்புட்குழி (புள் = பறவை + குழி) ஆனது என இதன் தலவரலாறு தெரிவிக்கின்றது. இதே தலவரலாறே புள்ளபூதங்குடி வல்வில் ராமர் கோயில்க்கும் கூறப்பட்டுள்ளது.

## இறைவன், இறைவி
நான்கு தோள்களுடன் கிழக்குநோக்கி வீற்றிருக்கும் திருக்கோலத்தில் இறைவன் விஜயராகவப் பெருமாள் என அழைக்கப்படுகிறார். இறைவி     மரகதவல்லி. இவருக்குத் தனிக்கோவில் அமைக்கப்பட்டுள்ளது. இத்தலத் தீர்த்தம் ஜடாயு தீர்த்தம். விமானம் விஜயகோடி விமானம் என்ற அமைப்பைச் சேர்ந்தது.

## சிறப்புகள்

ஜடாயுவுக்கு மோட்சமளித்த ராமன் இங்கு ஜடாயு தீர்த்தத்தை உண்டாக்கினார் என்று சொல்லப்படுகிறது. இங்கு கோவிலுக்கு எதிர்ப்புறத்தில் ஜடாயுவுக்கு சன்னதியுள்ளது. மூலவர் தமது தொடையின் மீது ஜடாயுவை வைத்துக்கொண்டு சடங்குகள் செய்யும் பாவனையில்
அமர்ந்துள்ளார். வலப்பக்கத்தே இருக்க வேண்டிய இறைவி இடப்பக்கத்தே இருப்பது இங்கும் திருவிடவெந்தையில் மட்டுமே. இறைவன் திருவீது உலா செல்லும் போதெல்லாம் ஜடாயுவுக்கு மரியாதை செய்யப்படுகிறது. இந்த ஊரில் உள்ள ஜடாயு தீர்த்தத்தில் நீராடி பெண்கள் இரவில் மடியில் வறுத்த பயறு கட்டிக்கொண்டு படுக்க மறுநாள் விடிந்தவுடன் அப்பயறு முளைத்திருக்குமாயின் அவர்கட்கு குழந்தைப்பேறு உண்டாகும் என்பது நம்பிக்கையாகும். எனவே இந்த இறைவி 'வறுத்த பயறு முளைவிக்கும் மரகதவல்லித் தாயார்' என்ற பெயரால் அழைக்கப்படுகிறார்.

இவ்வூரில் வாழ்ந்த யாதவப் பிரகாசர் என்பவரிடமே இராமானுஜர்அத்வைத பாடங்களைப் பயின்றார். இராமானுஜர் படித்த மண்டபம் இன்றும் உள்ளது. இராமானுஜர் கல்வி கற்றதை விளக்கும் சிற்பமும் இக்கோவிலில் உள்ளது.  இக்கோவிலில் அதிக அளவிற்கு கல்வெட்டுகள் காணப்படுகின்றன.  இதன் மூலம் பாண்டிய மன்னர்களும் விஜயநகரப் பேரரசும் இத்தலத்திற்கு ஆற்றிய தொண்டினைப் பற்றி அறிந்துகொள்ள முடிகிறது. இங்குள்ள கல்வெட்டுக்கள் இக்கோவிலைப் ‘போரேற்றுப் பெருமாள் கோவில்’ என்றும் ‘சித்தன்னவேலி திருப்புட்குழி நாயனார் கோவில்’ என்றும் பலவாறு குறிப்பிடுகின்றன. இங்குள்ள குதிரை வாகனம் மிகவும் அதிசயமானதாகும். கல் குதிரை
என வழங்கப்படும் இக்குதிரை உண்மையான குதிரை போலவே அசையும் உறுப்புக்களைக் கொண்டது. இதைச் செய்த தச்சன் இதுமாதிரி இனி யாருக்கும் செய்துகொடுப்பதில்லை என்று உறுதியோடு இருந்து உயிர் துறந்தானாம். இவனது உறுதியையும் பக்தியையும் போற்றும் வகையில் பெருமாள் 8ஆம் உற்சவத்தன்று அத்தச்சனது வீதிக்கு எழுந்தருளுகிறார்.

## படக் காட்சியகம்

Image:Tirupukuzhi2.jpg| ஜடாயு தீர்த்தம்
Image:Tirupukuzhi3.jpg| கோவிலின் கொடிக்கம்பம்


## மேற்கோள்கள்

* 
* 
* 

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
காஞ்சிபுரம் பவள வண்ணர் கோவில்

**திருப்பவள வண்ணம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் உள்ளது.

## வரலாறு

காஞ்சிபுராணம் என்னும் நூலில் இத்தலம் பற்றிய வரலாறு பேசப்படுகிறது. பிரம்மனின் யாகத்தைக் கலைக்க சரஸ்வதி தொடர்ந்து எத்தனையோ முயற்சிகள் செய்ய அத்தனையும் பயனின்றிப்போக ஒரு கொடிய அரக்கர் கூட்டத்தைப் படைத்து அனுப்பினாள். நொடிப்பொழுதில் அந்த அரக்கர் கூட்டத்தை அழித்து  பெருமாள் ரத்தம் தோய நின்றார். இவ்வாறு ரத்தம் தோய  பிரவாளேச வண்ணராக நின்றதால்
பிரவாளேசரானார் தூயதமிழில் பவள வண்ணமானார்.

## இறைவன், இறைவி
இத்தலத்தின் இறைவன் பவள வண்ணர் மேற்கு நோக்கி நின்ற திருக்கோலத்தில் காட்சி தருகிறார். இறைவி பவள வல்லி என்ற பெயரில்  தனிக்கோவில் கொண்டுள்ளார். இத்தலத் தீர்த்தம் சக்கர தீர்த்தம். விமானம் பிரவாள விமானம் என்ற அமைப்பைச் சேர்ந்தது.

## சிறப்புகள்
திருமங்கையாழ்வாரால் மட்டும் பாடல் பெற்றது இத்தலம். இறைவனின் நிறத்தைக்கொண்டு பாடல் பெற்ற தலம் இது ஒன்றுதான். காஞ்சியில்  காலாண்டார்  தெருவில் அமைந்துள்ள இந்தப் பவள வண்ணர் கோவிலுக்கு எதிரிலேயே கம்மாளர் தெருவில் பச்சை வண்ணர் (மரகத வண்ணர்) கோவில் அமைந்துள்ளது. இவ்விரண்டும் ஒன்றுக்கொன்று எதிர்த்திசையில் அமைந்துள்ளது. இவ்விரண்டு பெருமாள்களையும் கூர்ந்து நோக்கினால் வண்ண வேறுபாடுகளை உணரலாம். பச்சை வண்ணர் கோவில் பாடல் பெற்ற தலமல்ல. இங்கு வரும் பக்தர்கள் பவள வண்ணரை வழிபாடு செய்துவிட்டு பச்சை வண்ணரையும் வழிபட்டுச் செல்வதையே மரபு. 	அச்வினி தேவதைகள் இந்தத் தலத்தில் பெருமாளை வழிபட்டதாக நம்பிக்கை.

## மங்களாசாசனம்
திருமங்கையாழ்வாரால் ஒரே ஒரு பாடலில் மட்டும் மங்களாசாசனம் செய்யப்பட்ட தலம் இது.


வங்கத்தால் மாமணி வந்துந்து முந்நீர் மல்லையாய்
     மதிள் கச்சியூராய், பேராய்
கொங்கத்தார் வளங்கொன்றை யலங்கல் மார்வன்
    குலவரையான் மடப்பாவை யிடப்பால் கொண்டான்
பங்கத்தாய் பாற்கடலாய் பாரின் மேலாய் பணி
    வரையினுச் சியாய் **பவள வண்ணா**
எங்குற்றா யெம்பெருமான் உன்னை நாடி யேழையே
    னிங்ஙணமே யுழிதருகேனே

- திருநெடுந்தாண்டகம் 9 (2060)

## மேற்கோள்கள்

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
விகாரமாகாதேவி

**விகாரமாகாதேவி** என்பவள் துட்டகைமுனு (கி.மு. 161 முதல் கி.மு. 137 வரை) என்ற இலங்கை மன்னனின் தாயாவாள். காகவண்ண தீசன் (கி.மு. 205 முதல் கி.மு. 161 வரை) என்ற உருகுணை இராச்சிய மன்னனுக்கும் விகார மாதேவிக்கும் பிறந்தவனே துட்டகைமுனு. துட்டகைமுனு காகவன்ன திச்சனிடம் வடஇலங்கையை ஆண்ட தமிழ் மன்னனான எல்லாளன் என்பவன் மீது போர் தொடுக்க வற்புறுத்தினான். எல்லாளன் மீதுள்ள மக்கள் பலம் மற்றும் படை பலம் கருதி காகவன்ன திச்சன் எல்லாளன் மீது போர் தொடுக்க அச்சமுற்றான். இதை ஏளனப்படுத்தி பெண்களின் அணிகலன்களை தந்தைக்கு பரிசாக அனுப்பி வைத்தான் துட்டகை முனு. இந்த வருத்தத்தால் காகவண்ண திச்சன் இறந்தான். துட்டகைமுனுவிற்கு அவனது தந்தை எல்லாளன் (வட இலங்கை) மீது படை எடுக்க உதவாவிட்டாலும் அவளுடைய தாயான விகார மாதேவி உதவினாள்.

## இரு கோட்டைகளை வெல்தல்
துட்டகைமுனு எல்லாளன் மீது போர் தொடுக்கையில் இரு தளபதிகளின் கோட்டைகளை அவனால் வெல்ல இயலவில்லை. மகேலனின் கோட்டையும், தித்தம்பன் என்பவனின் கீழ் இருந்த அம்பதித்தை கோட்டையும் நேரில் போர் செய்து வெல்ல இயலாதவை என்று கண்ட துட்டகைமுனு தன் தாயான விகார மாதேவியை மணந்து தருவதாக ஆசைக்காட்டியும், அவளது உடலழகைக் காட்டியும் தன் பக்கம் ஈர்த்தான். விகார மாதேவியை மணந்து கொள்வதால் அரசாட்சி கிடைக்கும் என கனவு கண்ட தளபதிகள் ஒழுங்கே போர் செய்யாததால் இரு கோட்டைகளும் விழுந்தன. இவ்வாறு துட்டகைமுனுவின் வெற்றி எளிதாக விகார மாதேவி இரண்டு முறை உதவியது குறிப்பிடத்தக்கது.

## மூலம்
* 

## மேற்கோள்களும் குறிப்புகளும்


பகுப்பு:சிங்களவர்
பகுப்பு:சிங்கள அரசிகள்
அழிவுக் கதிர்வீச்சு

**அழிவுக் கதிர்வீச்சு** (*annihilation radiation*) என்பது காமா நிறமாலையியலில் பயன்படுத்தப்படும் ஒரு கருத்து ஆகும். துகள் ஒன்றும் அதன் எதிர்த் துகள் ஒன்றும் தமக்கிடையே மோதி அழிவதால் காமாக் கதிர் உருவாகின்றது. பொதுவாக, எதிர் மின்னூட்டம் கொண்ட ஒரு இலத்திரனும், நேர் மின்னூட்டம் கொண்ட ஒரு பாசிட்ரானும் (+positron) எதிர்படும் போது அவைகள் அழிந்து 511 கிலோ eV ஆற்றலுள்ள இரு காமாக் கதிர்களைக் கொடுக்கின்றன. இந்த காமாக் கதிர்கள் எதிரெதிர் திசையில் செல்கின்றன.

புளோரின்-18 பாசிட்ரானை உமிழ்கிறது. இது அழிவு கதிர் வீச்சினைத் தோற்றுவிக்கும். இக் கதிர்கள் பாசிட்ரான் உமிழ்பு தளகதிர்படம் (Positron Emmision tomogram) பெற உதவுகிறது. PET CT துணையுடன் புற்று நோய் இடத்தினைத் துல்லியமாக தெரிந்து மருத்துவம் மேற்கொள்ள முடியும்.

## மேற்கோள்கள்


பகுப்பு:துகள் இயற்பியல்
பகுப்பு:கதிர் மருத்துவம்
உருகியுறைதல்

**உருகியுறைதல்** (*Regelation*) என்பது அழுத்தம் வழங்கப்படும் போது உருகுவதும் பின்னர் அந்த அழுத்தம் குறைக்கப்படும் போது மீண்டும் உறையும் நிகழ்வு ஆகும். எடுத்துக்காட்டாக இரு பனிக்கட்டித் துண்டுகளை இணைத்து அதிக அழுத்தம் கொடுத்து பின்னர் அந்த அழுத்தத்தை விடுவிக்க அவை இரண்டும் இணைந்து ஒரே பனிக்கட்டித் துண்டாகி விடுகிறது. அழுத்தம் அதிகரிக்கும் போது, உருகுநிலை குறைவதால் பனிக்கட்டி உருகுகிறது. அழுத்தம் குறையும் போது உருகுநிலை அதிகரிப்பதால் ஒன்றாக உறைந்து விடுகிறது. இதுவே உருகி உறைதல் எனப்படுகிறது, இதை உருகி இணைதல் எனவும் கூறலாம். உருகியுறைதல் பண்பைக் கண்டுபிடித்தவர் மைக்கேல் பரடே ஆவார்.

## மேற்கோள்கள்

பகுப்பு:வெப்ப இயக்கவியல்
ஆயர்பாடி

**ஆயர்பாடி** என்றும் **ஆய்ப்பாடி** என்றும் **கோகுலம்** என்றும் அழைக்கப்படும் இத்தலம் 108 வைணவத் திருத்தலங்களில் ஒன்றாகும்.  பெரியாழ்வார், ஆண்டாள், திருமங்கையாழ்வார் ஆகிய மூவரால் பாடல்பெற்ற தலம் இதுவாகும். இந்த கோகுலம் என்னும் ஆய்ப்பாடி டெல்லியிலிருந்து ஆக்ரா செல்லும் ரயில் பாதையில் உள்ள மதுரா ரயில் நிலையத்திலிருந்து சுமார் 8 மைல் தொலைவில் உள்ளது.

## தல வரலாறு

இத்தலம் பற்றியும், கோகுலம் பற்றியும் ஸ்ரீமத் பாகவதம் உட்பட எண்ணற்ற வடமொழி நூல்கள் எடுத்தியம்பியுள்ளன. இந்து தொன்மப்படி துவாபரயுகத்தில் திருமாலின் அவதாரமான **கண்ணன்** குழந்தைப்பருவ லீலைகள் நடந்த இடமே **கோகுலம்**. கண்ணன் சின்னஞ்சிறு சிறுவனாக இருந்து இந்த ஆயர்பாடியில் செய்த லீலைகள் எல்லாம் எண்ணற்ற நூல்களில் வருணிக்கப்பட்டுள்ளது. வீடுகளில் வெண்ணெய் உண்டது, இளங்கன்னிமார்களை ஏய்த்தது, சிற்றில் சிதைத்தது. நந்த கோபாலனாக வளர்ந்தது, மாடு மேய்க்கப் போனது என்றிவ்வாறான பலவித லீலைகளை நடத்திய இந்த கோகுலம் முழுவதையும் ஆழ்வார்கள் தம் பாக்களில் பாடியுள்ளனர்.

### இறைவன், இறைவி
இத்தலத்தில் இறைவன் கிழக்கு நோக்கி நின்ற திருக்கோலத்தில் நவமோகன கிருஷ்ணன் என்ற பெயரில் காட்சி தருகிறார். இறைவி ருக்மணி தேவி, சத்திய பாமா ஆகியோர். இதன் விமானம் ஹேம கூட விமானம் எனும் அமைப்பினைச் சேர்ந்தது.

### சிறப்புகள்

இங்கு யமுனை நதி ஓடுகிறது. இங்கு கோகுல் என்று அழைக்கப்படும் இடத்திலிருந்து சுமார் 1 கிலோ மீட்டர் தூரத்தில் உள்ள இடம் தான் உண்மையான கோகுலப் பகுதி என்று சொல்லப்படுகிறது.  புராண்கோகுல் என்று அழைக்கப்படும் இந்தப் பழைய கோகுலத்தில் யமுனை நதிக்கரையில் ஒரு தலம் அமைந்துள்ளது. இங்கு நந்தகோபர், யசோதை, பலராமர், மற்றும் தொட்டில் கிருஷ்ணன் ஆகியோருக்கு  மரத்தினால் செய்யப்பட்ட மூர்த்திகள் உள்ளன.

சிறைச்சாலையில் தேவகி மைந்தனாகப் பிறந்த கண்ணன் இந்த ஆயர்பாடியில் உள்ள நந்த கோபர் வீட்டிற்கு வந்த நாளை ஆண்டுதோறும்  இங்கு விழாவாக  நந்தோற்சவம் என்ற பெயரில் இன்றும் கொண்டாடுகின்றனர். இன்றும் ஜன்மாஷ்டமியின் மறுநாள் (கோகுலாஷ்டமியின்
மறுதினம்) இதே பெயரில் இந்த உற்சவம்  வடநாட்டிலும், பிற முக்கிய தலங்களிலும் கொண்டாடப்பட்டு வருகிறது. சென்னையில் உள்ள கௌடில்யா மடத்தில் இந்நிகழ்ச்சி ஆண்டுதோறும் மிக்க சிறப்புடன் தற்போதும் நடத்தப்பட்டு வருகிறது.

## மேற்கோள்கள்

பகுப்பு:108 திவ்ய தேசங்கள்
பகுப்பு:மதுரா மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பனி உள்ளகம்

**பனிக்கட்டி உள்ளகம்** (Ice Core) எனப்படுவது, பனியினுள் பிடித்து வைக்கப்பட்டிருக்கும் உள்ளீடுகளின் அடிப்படையில், கடந்து சென்ற மிக நீண்டகாலத்திற்கு, புவியில் ஏற்பட்ட காலநிலை மாற்றங்களையும், வளிமண்டலத்தில் இருந்த வளிமங்களின் அளவுகளைப் பற்றியும் அறிய உதவும், ஆற்றல்வாய்ந்த ஒரு அளவீட்டைக் கொடுக்கும் ஒரு முறையாகும். இம்முறையில் உருளை வடிவிலான கலன் ஒன்றைப் பயன்படுத்தி, பனிப்படுக்கை, பனிவிரிப்பு, பனியாறு கொண்ட இடங்களில் உறைபனியினூடாகத் துளையிட்டு, ஆழமான இடங்களிலிருந்து மாதிரி பெறப்படும். பொதுவாக இந்த பனி உள்ளகங்கள் அண்டார்டிக்கா மற்றும் கிரீன்லாந்தில் இருக்கும் பனிப்படுக்கைகள், பனிவிரிப்புக்கள் அல்லது வேறு இடங்களில் உயரமான மலைகளில் இருக்கும் பனியாறுகளில் இருந்து பெறப்படும்.

ஆண்டுதோறும் பெய்யும் பனியினால், ஒன்றன்மேல் ஒன்றாக பனிப் படலங்கள் அடுக்கப்பட்டு, மேலே உள்ள படலம் தற்போதைய ஆண்டுக்குரிய பனியையும், ஆழமாகச் செல்லச் செல்ல, காலம் கூடிய ஆண்டுகளுக்குரிய பனிப் படலங்களையும் கொண்டு இருக்கும். இதனால் பனிக்கட்டி உள்ளக மாதிரியானது பல ஆண்டுகளுக்கான உறைபனியையும், அதற்குள்ளாக பிடித்து வைக்கப்பட்டிருக்கும், பல காலநிலைத் தகவல்கள் அடங்கிய உள்ளீடுகளையும் கொண்டிருக்கும் படலங்களால் ஆனதாக இருக்கும். பனிக்கட்டியினதும், அதன் உள்ளீடுகளினது இயல்புகள் பல ஆய்வுகள் மூலம், பொதுவாக ஓரிடத்தான் பகுப்பாய்வுமூலம் ஆய்வு செய்யப்படும். இதனால், கடந்துபோன அபல ஆண்டுகளில் வளிமண்டலத்தில் இருந்த வெப்பநிலை, வளிமங்கள் போன்ற தகவல்களை உள்ளடக்கிய காலநிலை வரலாறு பதிவு செய்யப்படும். பனியினுள் பிடிபட்டிருக்கும் உள்ளீடுகளில் தூசு, சாம்பல், வளிமண்டல வளிமங்களின் குமிழ்கள், கதிரியக்கம் கொடுக்கவல்ல பொருட்கள் என்பன ஏராளமான சூழல் தொடர்பான தகவல்களைக் கொண்டிருக்கும்.

இந்த பனிக்கட்டி உள்ளகத்திலிருக்கும் கால்நிலைத் தகவல்கள், ஏனைய வயது கூடிய பெரிய மரங்களின் குறுக்கு வெட்டுமுகத் தோற்றத்தில் பெறப்படும் ஆண்டுவளையங்கள், படிவுப் படலங்கள் (Sediment Layers) போன்ற இயற்கை ஆவணங்களை விடவும் மிக அதிகமான தகவல்களைக் கொண்டிருப்பதாகக் கூறப்படுகின்றது. இதில், குறிப்பிட்ட காலங்களில் இருந்த வெப்பநிலை, கடல்நீரின் அளவு, மழை, நிலத்திற்கு அண்மையில் இருந்த வளிமண்டல வளிமங்களின் வேதியியல் இயல்புகள், எரிமலை வெடிப்பு நிகழ்வுகள், சூரியவெப்பத்தில் ஏற்பட்ட மாற்றங்கள், காட்டுத்தீ போன்ற பல தகவல்கள் அடங்கியிருக்கும்.

பனிக்கட்டி உள்ளகப் பதிவுகளின் காலம், துளையிடப்படும் ஆழத்தில் தங்கியிருக்கும். நீண்ட துளையிடப்படும்போது, பல ஆண்டு காலத்துக்கு முன்னரான பதிவுகளிலிருந்து, அண்மைய காலம் வரையான பதிவுகள் பெறப்படும். மிக நீண்ட பனிக்கட்டி உள்ளகம் 3 கி.மீ. நீளமானதாக உள்ளது. மிகப் பழைமையான காலத்துக்கானதும், தொடர்ச்சியானதுமான பனிக்கட்டி உள்ளகமானது, கிரீன்லாந்தில் 123,000 ஆண்டுகளுக்கும், அண்டார்ட்டிகாவில் 800,000 ஆண்டுகளுக்கும் பெறப்பட்டுள்ளது. அத்துடன் வெவ்வேறு காலங்களில் இருந்த பைங்குடில் வளிமங்களின் அளவுகள் அடங்கிய தகவல்களும் இதில் பெறப்பட்டது.



 
## மேற்கோள்கள்


பகுப்பு:பனி
சரபேசுவரர்

**சரபேசுவரர்**, அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். 

உத்திர காமிகாகமம் இந்த வடிவத்தினை ஆகாச பைரவர் என்று கூறுகிறது. தத்வநிதி சிற்பநூல் இவ்வடிவத்திற்கு 32 கைகள் இருப்பதாக கூறுகிறது. இக்கால்களில் ஒன்று துர்க்கையமம்னை அனைத்தவாறு இருக்கும். இந்த வடிவத்தின் சக்தி தேவி அரிப்ரணாசினி.

வியாசர் இந்த மூர்த்தியை பரிகாரமற்ற துன்பத்திற்கும், நோய்களுக்கும், விஷபயம் மற்றும் பூத பிரேத உபாதைகள் ஆகியவற்றுக்கு வணங்கலாம் என்று கூறுகிறார். 

## வேறு பெயர்கள்
* நடுக்கந்தீர்த்த பெருமான்
* சிம்மக்ன மூர்த்தி
* சிம்ஹாரி
* நரசிம்ம சம்ஹாரர்
* சரபேஸ்வரர்
* சரபர்

## தோற்றம்
thumb|300px|சரப மூர்த்தியின் ஓவியம்
சரபேசுவரர் எட்டு கால்களும், இரண்டு முகங்களும், நான்கு கைகளும், மிகக்கூரிய நகங்களும், உடலின்  இருபுறங்களில் இறக்கைகளும், சிங்கத்தினைப் போல் நீண்ட வாலும், கருடனைப் போன்ற மூக்கும், யானையைப் போன்ற கண்களும், கோரப் பற்களும், யாளியைப் போன்ற உருவமும் உடையவராக நம்பப்படுகிறார்.

## வடிவங்கள்
### லிங்க சரபேஸ்வரர்
காஞ்சிபுரம் அருகிலுள்ள தாமல் நகரில் லிங்க உருவத்தில் சரபேஸ்வரர் உள்ளார். வேறு எங்கும் இவ்வாறு லிங்க சரபேஸ்வர் இல்லை என்பது குறிப்பிடத்தக்கது.

## உருவக் காரணம்
இரணியன் எனும் அசுரனைக் கொன்ற பின் நரசிம்மருக்குக் கோபம் தணியாமல் இருந்தது. அதைக் கண்டு நடுங்கிய தேவர்கள் தங்களைக் காக்கும்படி சிவனிடம் வேண்டிக் கொண்டார்கள். அவர்களை காக்க சிவன் எடுத்த அவதாரமே சரேபேஸ்வர வடிவமாகும்.

## கோவில்கள்
தஞ்சாவூர் மாவட்டத்தில் உள்ள திருபுவனம் கம்பகரேசுவரர் கோவிலில் சரப மூர்த்திக்கென தனிசந்நிதி உள்ளது. இங்குள்ள மூலவர் கம்பகரேஸ்வர சுவாமி என்று அழைக்கப்படுகிறார். இதற்கு நடுக்கம் தீர்த்த சுவாமி என்று பொருளாகும். திரிபுவனச் சக்கரவர்த்தி எனச் சிறப்புப் பெற்றிருந்த மூன்றாம் குலோத்துங்கச் சோழன் கட்டிய சிறப்பு மிக்க கோயில் திரிபுவனம் கம்பேசுவரர் கோயில். கம்பேசுவரனைத் தேவர்களின் நடுக்கம் தீர்த்த பெருமான் என்று போற்றுவர். இக் கோயிலின் முதன்மையான மூர்த்தி சிலை சரபேசுவரர் ஆகும் இவன் கட்டிய துர்க்காச்சி கோயில், தில்லையில் அமைத்த அம்பலம்  ஆகிய இடங்களிலும் சரபேசுவரர் திருவுருவங்கள் உள்ளன. இராசராசன் தேவி கட்டிய திரைலோக்கிய சுந்தர கோயிலிலும் ஒரு சரபேசுவரரை அமைத்தான்.இலங்கை மட்டக்களப்பு முனைக்காடு கிராமத்தில் முத்துமாரியம்மன் ஆலயத்தில் சிவ பூசைக்கு வருடம் ஒருமுறை தெய்வமுற்று ஆடுபவரில் மக்கள் நோய் அகற்ற முற்படுகிறார். இடங்களிலெல்லாம் சரபேசுவரரைப் போற்றும் பாடல்களைப் பாடவும், பூசனை வழிபாடுகள் நிகழ்த்தவும் பொ.ஊ. 13ஆம் நூற்றாண்டில் வழிவகை செய்தான். திருமலைநாதர் என்பவர் 14 ஆம் நூற்றாண்டில் சரபேஸ்வரர் குறித்து சரப புராணம் என்னும் தமிழ்நூலைப் பாடியுள்ளார்.

## சரப மூர்த்தியைப் போற்றும் பிற பாடல்கள்
* திருமாளிகைத் தேவர் 
:மடங்கலாய்க் கனகன் மார்பு கீண்டானுக்கு அருள்புரி அண்ணலே  
* நம்பியாண்டார் நம்பி 
:ஆகம் கனகனைக் கீறிய கோளாகி  
* நம்பியாண்டார் நம்பி
:... இரணியனை
:நடுக்கிய மா நரசிங்கனை சிம்புள் அதாய் நரல
:இடுக்கிய பாதன் தில்லை தொழாவிட்ட ஏழையரே  
* காஞ்சி புராணம்
:செருக்கும் நரமடங்கல் ஆவி செகுத்துக் கொண்டு
:ஒன்னார் குலங்கள் முழுது அழித்த உடையான் சரபத் திரு உருவம்
* சிவப்பிரகாசர்
:சிம்புளாய் மடங்கல் எறுழ்வலி கவர்ந்த திறன் 

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு. பதிப்பு 2005.

## அடிக்குறிப்பு

## மேலும் காண்க
* சிவன்
* சைவ சமயம்

பகுப்பு:சிவ உருவத்திருமேனிகள்
பகுப்பு:சிற்பங்கள்